Antal Melis (født 12. maj 1946 i Budapest, Ungarn) er en ungarsk tidligere roer. Melis vandt, sammen med sin lillebror Zoltán Melis, sin svoger József Csermely samt György Sarlós, en sølvmedalje i firer uden styrmand ved OL 1968 i Mexico City. I finalen blev ungarerne kun besejret af Østtyskland, der vandt guld, mens Italiens båd fik bronze. Han var også med i samme disciplin ved OL 1972 i München. Melis vandt desuden én EM-medalje, en sølvmedalje i firer uden styrmand ved EM 1969 i Klagenfurt.